ཚང་མའི་མཁྱེན་གསལ་ལྟར།དཔེ་སྐྲུན་ཁང་ཚད་ལྡན་ཞིག་ནས་བསྐྲུན་པའི་དཔེ་ཆ་ཡིན་ཚེ།དཔེ་ཆའི་སྔོན་ནམ་ཡང་ན་མཇུག་ཏུ་དཔེ་ཆ་འདིའི་དཔེ་སྐྲུན་གྱི་གནས་ཚུལ་བཀོད་ཡོད་པའི་ཤོག་ལྷེ་ཁྱད་པར་ཅན་ཞིག་ཡོད་དེ།བར་བཅུག་གི་ཤོག་ལྷེ་འདིས་དཔེ་ཆ་འདི་ཉིད་ཚད་ལྡན་གྱི་དཔེ་སྐྲུན་དངོས་པོ་ཞིག་ཡིན་པ་བདེན་པར་བསྒྲུབས་ཐུབ་རྐྱེན་ཡོང་གྲགས་སུ་ཤོག་ལྷེ་འདི་ལ་པར་དབང་ཤོག་ངོས་སམ་ཤོག་ལྷེ་ཞེས་སུ་འབོད།འདི་ནི་ཚད་ལྡན་གྱི་དཔེ་ཆ་ཞིག་ལ་མེད་དུ་མི་རུང་བའི་ཁྱད་རྟགས་མངོན་གསལ་ཅན་ཞིག་རེད།དཔེ་སྐྲུན་གྱི་འགྲོ་ལུགས་ལྟར་ན་ཚད་ལྡན་གྱི་དཔེ་ཆ་གང་ཞིག་ཡིན་རུང་དེ་ཐོག་མར་རྒྱལ་ཁབ་གསར་འགྱུར་དཔེ་སྐྲུན་ལས་ཁུངས་ཀྱིས་དཔེ་སྐྲུན་གྱི་ཆོག་མཆན་འཐོབ་ནས་ཟིན་ཐོར་འཁོད་རྗེས་ད་གཟོད་དཔེ་སྐྲུན་རེ་ཞུ་བྱེད་ཡུལ་གྱི་དཔེ་སྐྲུན་བྱེད་མཁན་ནམ་དཔེ་སྐྲུན་ཁང་ལ་དཔེ་རྟགས་ཀྱི་ཨང་ཀི་རེ་ཐོབ་ནས་དཔེ་སྐྲུན་གྱི་འགྲོ་ལུགས་དངོས་བསྒྲུབས་ཆོག་པས།ཚད་ལྡན་གྱི་དཔེ་ཆ་རེ་རེ་ལ་གཞན་དང་མི་མཚུངས་པའི་ཐུན་མོང་མ་ཡིན་པའི་གྲངས་ཀ་རེ་ཡོད།དཔེར་ན་གཤམ་ལྟར།